CELEX: 32018D2014
Language: sl
Date: 2018-12-14 00:00:00
Title: Izvedbeni sklep Komisije (EU) 2018/2014 z dne 14. decembra 2018 o spremembi Priloge I k Sklepu 2010/221/EU glede seznama območij na Irskem, ki so prosta ostreidnega herpesvirusa 1 μνar (OsHV-1 μVar) (notificirano pod dokumentarno številko C(2018) 8618) (Besedilo velja za EGP.)

18.12.2018   
               
               
                  SL
               
               
                  Uradni list Evropske unije
               
               
                  L 322/55
               
            
         IZVEDBENI SKLEP KOMISIJE (EU) 2018/2014
         z dne 14. decembra 2018
         o spremembi Priloge I k Sklepu 2010/221/EU glede seznama območij na Irskem, ki so prosta ostreidnega herpesvirusa 1 μνar (OsHV-1 μVar)
         
            
               (notificirano pod dokumentarno številko C(2018) 8618)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,
         ob upoštevanju naslednjega:
         
                     (1)
                  
                  
                     V Prilogi I k Sklepu Komisije 2010/221/EU (2) je določen seznam držav članic, območij in kompartmentov, ki se štejejo za proste določenih bolezni iz dela II Priloge IV k Direktivi 2006/88/ES. Na navedenih območjih lahko skladnost z nekaterimi nacionalnimi ukrepi, odobrenimi z navedenim sklepom za omejitev učinka navedenih bolezni, zahtevajo države članice, navedene za zadevno bolezen.
                  
               
                     (2)
                  
                  
                     Na tem seznamu se na ozemlju Irske za več kompartmentov šteje, da so prosti ostreidnega herpesvirusa 1 μνar (OsHV-1 μVar). Zaradi nedavnega izbruha OsHV-1 μVar v kompartmentu 6 v Poulnasharry Bay, o katerem je Irska obvestila Komisijo, bi bilo treba geografsko mejo območij brez bolezni za Irsko posodobiti.
                  
               
                     (3)
                  
                  
                     Prilogo I k Sklepu 2010/221/EU bi bilo zato treba ustrezno spremeniti.
                  
               
                     (4)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            V Prilogi I k Sklepu 2010/221/EU se v preglednici v četrtem stolpcu „Geografska meja območja z odobrenimi nacionalnimi ukrepi“ v vrstici „Ostreidni herpesvirus 1 μνar (OsHV-1 μVar)“ vnos za Irsko nadomesti z naslednjim:
            
               „Kompartment 1: Sheephaven Bay
               Kompartment 3: Killala, Broadhaven in Blacksod Bay
               Kompartment 4: Streamstown Bay
               Kompartment 5: Bertraghboy in Galway Bay
               Kompartment A: Tralee Bay Hatchery“
            
         
         
            Člen 2
            Ta sklep je naslovljen na države članice.
         
         
            V Bruslju, 14. decembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 328, 24.11.2006, str. 14.
         
            (2)  Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (UL L 98, 20.4.2010, str. 7).